
NR.______ din __.___.2025
Ref.dosar nr.2448/108/2025
Obiect:Anulare HCL nr.23/17.03.2025



Către, 

                                               TRIBUNALUL ARAD

                                               Sectia Contencios Administrativ si Fiscal 
Subscrisa CONSILIUL LOCAL AL COMUNEI DIECI , cu sediul în Dieci, nr.139 A,parte parata in dosarul  nr. 2448/108/2025,având ca obiect anularea HCL al comunei Dieci nr. 23/17.03.2025,  în proces cu Prefectul Judetului Arad, depunem prezenta 



Î N T Â M P I N A R E 

 prin care solicităm respingerea cererii ca netemeinică  din următoarele 






M  O  T  I  V  E:

         In fapt prin HCL nr. 23/17.03.2025  privind aprobare măsuri de punerea în aplicare a parteneriatului de exploatare a carierei de piatră Consiliul local al comunei Dieci  aprobă  prelungirea duratei asocierii în participațiune dintre Comuna Dieci și SC Vegas Center Wood House SRL, pe baza solicitării asociatului principal, SC Vegas Center Wood House SRL, depusă spre aprobarea Consiliului Local al Comunei Dieci sub nr. 85/26.06.2024, prelungirea contractului de asociere în participațiune urmând a se face pe perioada de valabilitate a permisului de exploatare emis de ANRM, respectiv până la data de 29.01.2026.Actul administrativ adoptat de către Consiliul Local, autoritatea deliberativă  a administratiției public locale prin care se exercită autonomia locală la nivelul Comunei Dieci, a avut la bază necesitatea prelungirii  contractului de asociere în participațiune nr. 2370/116/09.07.2020 dintre Comuna Dieci și SC Vegas Center Wood House SRL, cu actul adițional nr. 1/15.01.2021, contract încheiat urmare Hotărârii Consiliului Local nr. 62/30.06.2020 privind aprobarea contractului de asociere în participațiune dintre Comuna Dieci și SC Vegas Center Wood House SRL, cu modificările aduse prin Hotărârea Consiliului Local nr. 85/17.09.2020. Așa cum reiese și din referatul de aprobare al inițiatorilor proiectului de hotărâre care a stat la baza adoptării HCL nr.23/2025, s-a considerat că prelungirea contractului pe baza și pe durata de valabilitate a permisului de exploatare deținut de către asociatul principal raportat la interesul comunității locale de a avea în derulare un contract din care comunitatea locală are de câștigat, iar o oprire a acestuia în condițiile în care există un permis de exploatare valabil nu ar duce la o soluție favorabilă comunității locale, aceasta pierzând o cantitate semnificativă de piatră necesară pentru realizarea unor obiective de interes public local. În drept, adoptarea HCL nr.23/2025 a fost fundamentată pe prevederile  art. 1949 – 1954 din Legea nr. 280/2009 privind Codul Civil, republicat, cu modificările și completările ulterioare, referitoare la asocierea în participațiune, respectiv prevederile art. 129 alin. (2) lit. c), alin. (7) lit. m), r), alin. (14) din Codul Administrativ, aprobat prin OUG nr. 57/2019.

La cele invocate de reclamant în acțiunea în contencios înaintată instanței învederăm urmatoarele:

          Se considera de catre reclamant ca prelungirea contractului de asociere în participațiune  prin HCL nr.23/2025 este nelegală, aceasta intervenind după ce acesta a încetat de drept la data de 15.01.2025, orice act ulterior neputând reprezenta un prelungirea unui act inexistent, fiind necesară o nouă relație contractuală ce trebuie fundamentată legal, respectiv o nouă procedură de atribuire. Arătăm faptul că, în conformitate cu prevederile   pct. 5.3. din contractului de asociere în participațiune nr. 2370/116/09.07.2020 dintre Comuna Dieci și SC Vegas Center Wood House SRL 
”Persoanele mandatate din partea celor 2 părţi asociate, vor face propuneri asociaţilor cu privire la…………
 
 b)prelungirea duratei asociaţiunii”,
 lucru făcut de către SC Vegas Center Wood House SRL prin solicitarea nr. 85/26.06.2024, în calitate de partener în contractul de asociere în participațiune pentru exploatarea carierei de piatră din Crocna, privind modificarea și prelungirea contractului pe baza permisului de exploatare deținut, solicitare anterioară datei de 15.01.2025.

Drept pentru care solicitam respingerea actiunii de anulare a HCL Dieci nr.23/2025 .

În drept : -prevederile  art. 1949 – 1954 din Legea nr. 280/2009 privind Codul Civil, republicat, cu modificările și completările ulterioare, referitoare la asocierea în participațiune, 

                -prevederile art. 129 alin. (2) lit. c), alin. (7) lit. m), r), alin. (14) din Codul Administrativ, aprobat prin OUG nr. 57/2019.

In temeiul dispozitiilor art.223 alin.(3) Cod Procedura civila solicitam judecarea cauzei si in lipsa noastra.

În probațiune anexăm HCL Dieci nr.23/2025 și înscrisurile care au stat la baza adoptării acesteia.
                           PRESEDINTE DE ȘEDINȚĂ              
                                    Ioan SALCU

